Haniska (okres Prešov)

Haniska je obec na Slovensku v okrese Prešov.

 Polohopis 
Obec sa nachádza na rozhraní Košickej kotliny a Šarišskej vrchoviny, zväčša na ľavom brehu Torysy. Stredom obce prechádza cesta I/20 na Košice, ako aj železničná trať Kysak – Prešov. Centrum Prešova je vzdialené  a Košice .

 Ulice 
Bajzova, Martinská, Lemešianská, Vrbová, Pod Furčou, Veterná, Kendická, Krompašská, Tesárska

 Vodné toky 
Tesne nad Haniskou v smere od Prešova sa zlievajú rieky Torysa a Delňa. Cez Hanisku potom tečie už len Torysa.

 Dejiny 
Najstaršia zachovaná písomná zmienka o Haniske pochádza z roku 1288, kedy už existujúcu obec získal za verné služby Peter, zvaný Hruška. V dokumentoch z 13. až 16. storočia sa názov obce vyskytuje v podobe Enezke a Enizke. Zemianske rodiny zaberali pôdu sedliakom, čo vyvolávalo nezhody a nútilo sedliakov odchádzať preč. Koncom 16. storočia v obci stálo 10 zväčša zemianskych domov, čím patrila k menším obciam. Obyvatelia boli zväčša katolíci, no v roku 1651 sa vyskytujú už aj evanjelici. Na prelome 16. a 17. storočia už v obci žili aj poddaní a remeselníci. Požiar zasiahol obec v roku 1699 a následne aj 1705. Výstavba kostola sa spomína v roku 1750, stavebnými úpravami prešiel potom aj v rokoch 1887 a 1916. Pri súpise Tereziánskeho urbára žilo v roku 1786 v Haniske 7 zemanov, 5 sedliakov, 4 živnostníci, 33 remeselníkov, 35 detí do veku 17 rokov a 104 žien. Celkový počet obyvateľov bol 194, ktorí žili v 41 rodinách. V roku 1789 sa obec podieľala na výstavbe mosta cez riečku Delňa. Významnou udalosťou v dejinách obce bolo sedliacke povstanie v roku 1831, ktoré dnes pripomína pamätník na kopci Furča z roku 1938. 

V polovici 19. storočí sa počet obyvateľov pohyboval okolo 200, zväčša rímskokatolíckeho vierovyznania. Zastúpení boli želiari (bývalí sedliaci), sluhovia, kočiši, záhradníci, mlynári a kováči, nezriedka za prácou ľudia dochádzali do Prešova. Koncom 19. storočia bol vybudovaný nový kaštieľ, ďalšia kúria pribudla začiatkom 20. storočia. Mlyn bol postavený v roku 1904, o niečo neskôr pribudla škola. V novembri 1929 v obci opäť vyčíňal požiar, ktorý zničil viaceré stodoly. O rok neskôr žilo v obci Eperies-Enicke v 27 domoch 236 obyvateľov, z toho 225 Slovákov, 5 Maďarov a 4 Nemci. Rozsiahle majetky vlastnil veľkostatkár Kirchmayer. V roku 1936 Spolok katolíckej mládeže, ktorého členovia hrali divadlo, recitovali a spievali pesničky, v roku 1939 bol zriadený volejbalový oddiel. Útlm aktivít spolku nastáva počas II. svetovej vojny.

V roku 1950 bolo založené JRD, ktoré zabralo aj skonfiškované poľnohospodárske majetky statkára Kirchmayera a svoju činnosť začal aj družstevný liehovar. Majer bol odovzdaný obci, ktorá s ním získala aj záhradu a ďalšie pozemky a Haniska sa stáva známou pestovaním zeleniny. Jednotriedna škola v obci funguje až do roku 1974, v pôvodnom byte pre učiteľa bola zriadená materská škola. V roku 1977 bola základná škola zrušená a tak sa rozšírili priestory predškolského zariadenia. Zrekonštruované boli kaštiele a vznikli tak priestory pre obchod, pohostinstvo, kancelárie, knižnicu, spoločenskú sálu, divadlo a kino. V roku 1971 sa obec stala prímestskou časťou Prešova.

 Kultúra a zaujímavosti 
 Pamiatky 
 Rímskokatolícky Kostol Najsvätejšej Trojice, jednoloďová baroková stavba s polkruhovým ukončením presbytéria a malou strešnou vežou, z roku 1750. Obnovou prešiel v roku 1860, 1887 a 1916.  Interiér je zaklenutý českými plackami. Výmaľba interiéru je dielom M. Jordana. Oltár je rokokový z 18. storočia s novším obrazom od M. Jordana. Kazateľnica bola, žiaľ, odstránená. Fasády s nárožnými opornými piliermi sú členené oknami s eliptickým záklenkom a šambránami. Priečelie má v štíte kruhové okno lemované rokokovým reliéfom. Veža je ukončená zvonovitou helmicou, nachádza sa tu zvon z roku 1773. Pred priečelím je nevhodná novodobá prístavba narúšajúca pamiatku.

 Pomník roľníckej vzbury z roku 1831. Ide o súsošie z roku 1938 od sochára Jozefa Pospíšila a architekta Čeňka Vořecha, umiestnené na vrchu Furča nad obcou. Vzniklo pri príležitosti osláv 20 rokov Česko-Slovenskej republiky. Obnovou prešlo v rokoch 1958 , 1968 – 1969.  Tvorený je monumentálnym pieskovcovým súsoším siedmich povstalcov a valcovým pilónom, na ktorom spočíva bronzová socha víťazne kráčajúceho muža.

 Doprava 
Premáva tu linka č. 24 a na neďaleký Borkút aj linka č. 42 prešovskej MHD.

 Šport 
V Haniske sa nachádza ihrisko miestného futbalového klubu FK Furča Haniska. V areáli ihriska je volejbalové ihrisko a nohejbalové.

Galéria

 Referencie 

 Iné projekty 

 Externé odkazy 



Kategória:Obce okresu Prešov